CELEX: C2005/217/38
Language: el
Date: 2005-09-03 00:00:00
Title: Απόφαση του Δικαστηρίου (τρίτο τμήμα), της 14ης Ιουλίου 2005, στην υπόθεση C-203/04 (αίτηση του Landgericht Frankfurt am Main για την έκδοση προδικαστικής αποφάσεως): Gebrüder Stolle GmbH & Co. KG κατά Heidegold Geflügelspezialitäten GmbH (Κρέας πουλερικών — Κανόνες εμπορίας — Απαγόρευση της αναγραφής στην επισήμανση ορισμένων ενδείξεων σχετικών με τη μέθοδο εκτροφής — Κανονισμός (ΕΟΚ) 1538/91)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/20
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 14ης Ιουλίου 2005
   στην υπόθεση C-203/04 (αίτηση του Landgericht Frankfurt am Main για την έκδοση προδικαστικής αποφάσεως): Gebrüder Stolle GmbH & Co. KG κατά Heidegold Geflügelspezialitäten GmbH (1)
   
   (Κρέας πουλερικών - Κανόνες εμπορίας - Απαγόρευση της αναγραφής στην επισήμανση ορισμένων ενδείξεων σχετικών με τη μέθοδο εκτροφής - Κανονισμός (ΕΟΚ) 1538/91)
   (2005/C 217/38)
   Γλώσσα διαδικασίας: η γερμανική
   Στην υπόθεση C-203/04, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Landgericht Frankfurt am Main (Γερμανία), με απόφαση της 28ης Απριλίου 2004, η οποία περιήλθε στο Δικαστήριο στις 7 Μαΐου 2004, στο πλαίσιο της δίκης Gebrüder Stolle GmbH & Co. KG κατά Heidegold Geflügelspezialitäten GmbH, το Δικαστήριο (τρίτο τμήμα), συγκείμενο από τους. A. Rosas πρόεδρο τμήματος, A. Borg Barthet (εισηγητή), A. La Pergola, U. Lõhmus και A. Ó Caoimh, δικαστές· γενικός εισαγγελέας: M. Poiares Maduro, γραμματέας: H. von Holstein, βοηθός γραμματέας, εξέδωσε στις 14 Ιουλίου 2005 απόφαση με το ακόλουθο διατακτικό:
   Το άρθρο 10, παράγραφος 1, του κανονισμού (ΕΟΚ) 1538/91 της Επιτροπής, της 5ης Ιουνίου 1991, για τον καθορισμό λεπτομερών κανόνων ενόψει της εφαρμογής του κανονισμού (ΕΟΚ) 1906/90 του Συμβουλίου σχετικά με ορισμένους κανόνες εμπορίας για το κρέας πουλερικών, όπως έχει τροποποιηθεί από τον κανονισμό (ΕΚ) 1321/2002 της Επιτροπής, της 22ας Ιουλίου 2002, πρέπει να ερμηνευθεί υπό την έννοια ότι η ένδειξη «ελεγχόμενης εκτροφής» («kontrollierte Aufzucht») αποτελεί ένδειξη της μεθόδου εκτροφής και ότι, κατά συνέπεια, το ίδιο άρθρο δεν επιτρέπει σε μια επιχείρηση να αναγράφει την εν λόγω ένδειξη στην επισήμανση προϊόντος που εμπίπτει στο πεδίο εφαρμογής του κανονισμού αυτού.
   
      (1)  ΕΕ C 190 της 24.07.2004.